เปิดรายชื่อบจ.ตบเท้าร่วมบริจาคช่วยเหลือน้ำท่วมอุบลฯ ดันยอดทะลุ 260 ล้าน!
ผู้สื่อข่าวรายงานว่า ภายหลังจากรัฐบาลได้จัดรายการพิเศษ …
20 ก.ย. 2562

ผู้สื่อข่าวรายงานว่า ภายหลังจากรัฐบาลได้จัดรายการพิเศษ “ร่วมใจ พี่น้องไทย ช่วยภัยน้ำท่วม” โดยออกอากาศทางช่อง 9 MCOTHD และ NBT2HD เพื่อระดมทุนช่วยเหลือผู้ประสบอุทกภัยผ่าน “กองทุนเงินช่วยเหลือผู้ประสบสาธารณภัย สำนักนายกรัฐมนตรี” โดยมีพลเอก ประยุทธ์ จันทร์โอชา นายกรัฐมนตรีและรมว.กลาโหม นำคณะรัฐมนตรี ล่าสุด ยอดบริจาคผ่านทางรายการเป็นจำนวนเงิน 263,578,890 บาท
โดยมีหน่วยงานรัฐ รัฐวิสาหกิจ ภาคธุรกิจเอกชน พรรคการเมือง ฯ ร่วมบริจาคในครั้งนี้หลายราย อาทิ บริษัท ปตท. จำกัด (มหาชน) หรือ PTT มูลค่า 32 ล้านบาท ,ไทยเบฟ (เบียร์ช้าง) มูลค่า 10 ล้านบาท , คิงส์เพาเวอร์ มูลค่า 10 ล้านบาท ,บิ๊กซี มูลค่า 10 ล้านบาท , กลุ่มซีพี 10 ล้านบาท , บุญรอด (เบียร์สิงห์) มูลค่า 10 ล้านบาท ,บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF มูลค่า 5 ล้านบาท
อีกทักบริษัท ช.การช่าง จำกัด (มหาชน) หรือ CK มูลค่า 5 ล้านบาท บริษัท กรุงเทพโทรทัศน์และวิทยุ จำกัด (ช่อง7) 3 ล้านบาท รีเจนซี่ 2 ล้านบาท เซ็นทรัล 2 ล้านบาท และเดอะมอลล์ 2 ล้านบาท
